माशिमं: चार हजार विद्यार्थियों के फॉर्म हो सकते हैं कैंसिल
भोपाल | मध्यप्रदेश माध्यमिक शिक्षा मंडल की हाईस्कूल व हायर सेकंडरी परीक्षाओं के लिए मूल कागजात नहीं लगाने वाले कई विद्यार्थियों ने कागज जमा कर दिए हैं। यह संभागीय कार्यालयों में जमा किए गए हैं। अब 28 से 30 दिसंबर तक मुख्यालय में होने वाली स्क्रूटनी के बाद ही पता चल सकेगा कि कितने विद्यार्थियों के परीक्षा फॉर्म कैंसिल किए जाएंगे। संभवत: 12 में से करीब 4 हजार विद्यार्थियों के फाॅर्म कैंसिल हो सकते हैं।
माशिमं के अधिकारियों ने बताया कि कई विद्यार्थियों ने अपने परीक्षा फाॅर्म के साथ अन्य बोर्ड या मंडल से लाए गए माइग्रेशन आदि कागजात स्कैन तो कर दिए पर उन्हें जमा नहीं किया है। इससे परीक्षा फाॅर्म कैंसिल करने की तैयारी शुरू कर दी गई है।
hin_Deva hin_Deva hin_Deva